Важна правна забележка

|

52008PC0022

Предложение за регламент на Съвета за прилагане на Регламент (ЕО) № 1177/2003 на Европейския парламент и на Съвета ot 16 юни 2003 г. относно статистическите данни на Общността за доходите и условията на живот (ЕU-SILC) във връзка със списъка за 2009 г. с целеви второстепенни променливи за материални лишения  /* COM/2008/0022 окончателен */

	[pic] | КОМИСИЯ НА ЕВРОПЕЙСКИТЕ ОБЩНОСТИ |Брюксел, 28.1.2008COM(2008) 22 окончателенПредложение заРЕГЛАМЕНТ НА СЪВЕТАза прилагане на Регламент (ЕО) № 1177/2003 на Европейския парламент и на Съвета ot 16 юни 2003 г. относно статистическите данни на Общността за доходите и условията на живот (ЕU-SILC) във връзка със списъка за 2009 г. с целеви второстепенни променливи за материални лишения(представена от Комисията)ОБЯСНИТЕЛЕН МЕМОРАНДУМ1. Регламент № 1177/2003 на Европейския парламент и на Съвета бе приет на 16 юни 2003 г. и публикуван в Официален вестник на 3 юли 2003 г. На 7 септември 2005 г. той бе изменен с Регламент № 1553/2005 на Европейския парламент и на Съвета, за да обхване присъединилите се на 1 май 2004 г. към Европейския съюз държави-членки и да им предостави допълнителен времеви период за адаптиране на техните системи към хармонизираните методи и дефиниции, използвани за съставяне на статистическите данни за Общността.2. Целта на регламентите за EU-SILC е установяване на обща рамка за систематичното създаване на статистически данни за дохода и условията на живот, включваща сравними и подходящи данни, представящи моментното състояние и данни във времето за доходите, нивото и състава на бедността и социалното изключване на национално и европейско равнище.3. В съответствие с член 6 от регламента за EU-SILC на ЕП и на Съвета целевите второстепенни области (модули) се включват ежегодно в системата, започвайки от 2005 г., като допълнение към целевите първостепенни променливи (годишни променливи).4. Модулите за 2005, 2006, 2007 и 2008 г. са свързани съответно с предаването на бедността от поколение на поколение, със социалното участие, условията за настаняване, както и със свръхзадлъжнялостта и финансовото изключване. Съответните списъци с променливи са дадени в регламенти № 16/2004, 13/2005, 315/2006 и 215/2007 на Комисията.5. Темата на модул 2009 г. е „материални лишения“. Списъкът на променливите, който трябва да се включи в този модул, е разработен от Съвместна работна група Евростат / МВГ (подгрупа "Показатели" на Комитета за социална закрила) с методологична експертна помощ от университетите в Дъблин и Бристол.6. Крайната цел на модула е не само да покрие за един цикъл специфична област, отнасяща се до социалното включване, а да проведе методологични проучвания, така че, считано от 2011/2012 г., да може да осигури по-добро представяне на елемента „лишение“ в основното (годишно) SILC проучване.7. Разработването на този модул е пряка последица от Конференцията от Хелзинки за проекта EU-SILC (състояла се в Хелзинки на 6-8 ноември 2006 г.), която призна необходимостта от разширяване на компонента, отнасящ се до лишенията, на EU-SILC.8. Този модул се осъществява и в контекста на работата на подгрупа „Показатели“ на Комитета за социална закрила (ISG) относно материалните лишения, където необходимостта от разработване на инструменти за мониторинг на многообразния характер и измерението, незасягащо доходите, на бедността и социалното изключване системно се изтъкват от държавите-членки и от Комисията в рамката на отворения метод на координация за социално включване.9. Проектът на регламент на Комисията получи силна подкрепа от ръководителите на службите за социална статистика на държавите-членки на заседанието им на 17 и 18 септември 2007 г., като всички страни, с изключение на Дания, изразиха положително становище по този проект на регламент.10. На 8 ноември 2007 г. Статистическият програмен комитет (СПК) гласува за предложения регламент по процедурата по регулиране. Редица делегации изразиха резерви, считайки, че дължината на въпросника и произтичащата от него административна тежест за респондентите могат да имат отрицателно въздействие върху качеството на резултатите. Бе изразена загриженост и по отношение на субективните променливи, главно информацията за „незадоволените потребности“.11. СПК не подкрепи предложението. Германия, Дания, Швеция, Обединеното кралство и Нидерландия гласуваха „против“ (общо 88 гласа). Румъния, Италия, Гърция, Белгия, Финландия и Полша се въздържаха (общо 84 гласа). Всички останали дръжави-членки се обявиха в полза на предложението (общо 173 гласа). Държавите от ЕАСТ/ЕИП се въздържаха. Швейцария се въздържа.Предложение заРЕГЛАМЕНТ НА СЪВЕТАза прилагане на Регламент (ЕО) № 1177/2003 на Европейския парламент и на Съвета ot 16 юни 2003 г. относно статистическите данни на Общността за доходите и условията на живот (ЕU-SILC) във връзка със списъка за 2009 г. с целеви второстепенни променливи за материални лишения(текст от значение за ЕИП)СЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност,като взе предвид Регламент (ЕО) № 1177/2003 на Европейския парламент и на Съвета от 16 юни 2003 г. относно статистическите данни на Общността за доходите и условията на живот (EU-SILC)[1], и по-специално член 15, параграф 2, буква e) от него,като има предвид, че:.(1) Регламент (ЕО) № 1177/2003 определи обща рамка за системното изготвяне на статистически данни на Общността за доходите и условията на живот, които да включват съпоставими и своевременни данни от моментното състояние и от повторени във времето изследвания за доходите и за равнището и структурата на бедността и социалната изолация на национално и на европейско равнище.(2) Съгласно член 15, параграф 2, буква е) от Регламент (ЕО) № 1177/2003 мерките по прилагането са необходими за списъка на целевите второстепенни области и променливи, които да бъдат включвани всяка година в компонента за моментното състояние на EU-SILC. За 2009 г. следва да бъде определен списъкът с целеви второстепенни променливи, включени в модула за материални лишения. Този списък следва да бъде придружен от шифрите и дефинициите на променливите.(3) Мерките, предвидени в настоящия регламент, не са в съответствие със становището на Статистическия програмен комитет. В този случай, според процедурата, предвидена в член 14, параграф 2 от Регламент (ЕО) № 1177/2003, Комисията незабавно представя на Съвета предложение за мерките, които трябва да бъдат взети, и уведомява Европейския Парламент.ПРИЕ НАСТОЯЩИЯ РЕГЛАМЕНТ:Член 1Списъкът с целеви второстепенни променливи, кодове и дефиниции на променливите за модула за материални лишвния за 2009 г., който следва да бъде включен в компонента за моментното състояние на статистическите данни на Общността относно доходите и условията на живот (EU-SILC), се постановява в приложението.Член 2Настоящият регламент влиза в сила на двадесетия ден след публикуването му в Официален вестник на Европейския съюз .Настоящият регламент е задължителен в своята цялост и се прилага пряко във всички държави-членки.Съставено в Брюксел на [...] година.За СъветаПредседателПРИЛОЖЕНИЕЗа целите на настоящия регламент се прилагат следните единици, методи на събиране на данни, референтни периоди и дефиниции.1. ЕдинициЦелевите променливи се свързват с три различни вида единици:За променливите, свързани с жилището, заобикалящата среда, финансовите затруднения и вещите за дълготрайно ползване (с изключение на мобилните телефони), се иска информация на ниво домакинство и се отнасят до домакинствата като цяло.За всеки настоящ член на домакинство или, където е приложимо, за всички селектирани респонденти на възраст 16 или над 16 години трябва да се представи информация за притежаване на мобилен телефон, за основни потребности, незадоволени потребности, както и за развлечения и социални дейности.Въпросите, свързани с децата, се отнасят до всички членове на домакиството на възраст под 18 години. Респондентите на домакинства трябва да отговорят на въпросите, отнасящи се или за група деца под 18 години, или за група деца под 16 години, ако същият въпрос вече е зададен в индивидуален въпросник за деца на възраст 16 или 17 години. Ако най-малко едно дете няма въпросния артикул, за цялата група деца в домакинството се счита, че нямат този артикул.2. Методи на събиране на данниЗа променливи, за които се иска информация на ниво домакинство (раздел 1 в списъка по-долу), методът на събиране на данни е лично интервю с респондент на домакинство.За променливи, за които се иска информация на ниво домакинство (раздел 2 в списъка по-долу), методът на събиране на данни е лично интервю с всички настоящи членове на домакинството на възраст 16 или повече години или, ако е приложимо, с всеки селектиран респондент.За променливи, отнасящи се до деца (раздел 3 в списъка по-долу), методът на събиране на данни е лично интервю с респондента на домакинството.Предвид особеностите на събираната информация, се разрешават само лични интервюта (интервюта по делегация по изключение за лица, които временно отсъстват или са недееспособни) или информация, извлечена от регистрите.3. Референтни периодиРеферентният период за всички целеви променливи е настоящата ситуация, с изключение на двете променливи, свързани с очакване на смяна на жилището, отнасящо се до идните шест месеца, и променливите за незадоволени потребности, отнасящи се до изтеклите дванадесет месеца.4. Дефиниции1.  Жилищеа) Недостиг на пространство: променливата се отнася до мнението/възприятието на респондента на домакинството за недостига на жилищно пространство.2.  Заобикаляща средаa) Достъпност: свързана е с услугите, използвани от домакинствата, по отношение на финансови, физически, технически и здравни условия. Достъпността на услуги се оценява от гледна точка на физическата и техническа достъпност и работното време, но не и от гледна точка на цената, качеството и други аспекти от подобно естество.б) Обществен транспорт: автобуси, метро, трамваи и други.в) Пощенски или банкови услуги: теглене на пари в брой, превод на парични суми и плащане на сметки.г) Пощенски услуги: изпращане и получаване на обикновена и колетна поща.3.  Дълготрайни вещиа) Притежаването на дълготрайни вещи е свързано с достъпа до специфична стока или услуга за частно ползване от домакинството. Стоката може да бъде наемана или поделяна. Ако стоката е поделена, достъпът до нея трябва да е лесен и подходящ за нуждите на домакинството.5. Предаване на данните на ЕвростатЦелевите второстепенни променливи за „материални лишения“ се изпращат на ЕВРОСТАТ в картотеката с данни за домакинствата (Д) и в картотеката с лични данни (П) след целевите първостепенни променливи.ОБЛАСТИ И СПИСЪК С ЦЕЛЕВИ ПРОМЕНЛИВИМодул 2009 | Материални лишения |Име на променливата | Код | Целева променлива |1. Въпроси от домакинско естество – ниво домакинство |1.1. Жилище - ниво домакинство |HD010 | Място за живеене с течаща топла вода |1 | Да |2 | Не |HD010_F | 1 | Променливата е попълнена |-1 | Липсва |HD020 | Очакване на домакинството за смяна на жилището |1 | Да |2 | Не |HD020_F | 1 | Променливата е попълнена |-1 | Липсва |HD025 | Основна причина за очакването за смяна на жилището |1 | Домакинството ще е принудено да напусне след вече дадено/ще бъде дадено предизвестие от наемодателя за прекратяване на договора |2 | Домакинството ще е принудено да напусне след вече дадено/ще бъде дадено предизвестие от наемодателя при отсъствие на официален договор |3 | Домакинството ще е принудено да напусне заради отнемане на имущество/запор |4 | Домакинството ще е принудено да напусне заради финансови затруднения |5 | Домакинството ще напусне по причини, свързани със семейството |6 | Домакинството ще напусне по причини, свързани с работата |7 | Домакинството ще напусне по други причини |HD025_F | 1 | Променливата е попълнена |-1 | Липсва |-2 | Не се прилага (HD020=2) |HD030 | Недостиг на жилищно пространство |1 | Да |2 | Не |HD030_F | 1 | Променливата е попълнена |-1 | Липсва |НЕЗАДЪЛЖИТЕЛНО: Жилище - ниво домакинство |HD035 | Размер на жилището в квадратни метри |0-999 | квадратни метри |HD035_F | 1 | Променливата е попълнена |-1 | Липсва |1.2. Заобикаляща среда - ниво домакинство |HD040 | Наличие на отпадъци |1 | Много често |2 | Често |3 | Понякога |4 | Рядко или никога |HD040_F | 1 | Променливата е попълнена |-1 | Липсва |HD050 | Обществени удобства в неизправност (спирки, улични лампи, настилка и т.н.) |1 | Много често |2 | Често |3 | Понякога |4 | Рядко или никога |HD050_F | 1 | Променливата е попълнена |-1 | Липсва |HD060 | Достъпност на градския транспорт |1 | С големи затруднения |2 | С малки затруднения |3 | Лесно |4 | Много лесно |HD060_F | 1 | Променливата е попълнена |-1 | Липсва |-2 | Не е приложимо (домакинството не ползва обществен транспорт) |HD070 | Достъпност на пощенските или банкови услуги |1 | С големи затруднения |2 | С малки затруднения |3 | Лесно |4 | Много лесно |HD070_F | 1 | Променливата е попълнена |-1 | Липсва |-2 | Не е приложимо (домакинството не ползва тези услуги) |1.3. Финансови затруднения - ниво домакинство |HD080 | Подмяна на похабени мебели |1 | Да |2 | Не, защото домакинството не може да си го позволи |3 | Не, поради друга причина |HD080_F | 1 | Променливата е попълнена |-1 | Липсва |1.4. Дълготрайни услуги и вещи - ниво домакинство |HD090 | Интернет връзка |1 | Да |2 | Не, защото домакинството не може да си го позволи |3 | Не, поради друга причина |HD090_F | 1 | Променливата е попълнена |-1 | Липсва |HD100 | DVD устройство |1 | Да |2 | Не, защото домакинството не може да си го позволи |3 | Не, поради друга причина |HD100_F | 1 | Променливата е попълнена |-1 | Липсва |2. Артикули, за които се иска информация - индивидуално ниво |2.1. Дълготрайни услуги и вещи - индивидуално ниво |PD010 | Мобилен телефон |1 | Да |2 | Не, защото домакинството не може да си го позволи |3 | Не, поради друга причина |PD010_F | 1 | Променливата е попълнена |-1 | Липсва |-3 | Няма селектиран респондент |2.2. Основни потребности - индивидуално ниво |PD020 | Подмяна на износени дрехи с нови (не втора ръка) |1 | Да |2 | Не, защото домакинството не може да си го позволи |3 | Не, поради друга причина |PD020_F | 1 | Променливата е попълнена |-1 | Липсва |-3 | Няма селектиран респондент |PD030 | Два чифта обувки по мярка (включително чифт обувки за всички сезони) |1 | Да |2 | Не, защото домакинството не може да си го позволи |3 | Не, поради друга причина |PD030_F | 1 | Променливата е попълнена |-1 | Липсва |-3 | Няма селектиран респондент |2.3. Незадоволени потребности - индивидуално ниво |PD040 | Незадоволена потребност от закупуване на лекарства/медицински помощни средства |1 | Да, най-малко един случай |2 | Не, няма такъв случай |PD040_F | 1 | Променливата е попълнена |-1 | Липсва |-3 | Няма селектиран респондент |PD045 | Основна причина за закупуване на лекарства/медицински помощни средства |1 | Не можех да си го позволя (твърде скъпо) |2 | Лекарствата/медицинските помощни средства не бяха налични |3 | Нямах време заради работа, грижа за деца или други лица |4 | Твърде далеч за пътуване/няма транспортни средства |5 | Страх от лекарство/медицинско лечение |6 | Исках да изчакам дали няма да настъпи подобрение от самосебе си |7 | Не знаех откъде да го купя |8 | Друга причина |PD045_F | 1 | Променливата е попълнена |-1 | Липсва |-2 | Не се прилага (PD040=2) |-3 | Няма селектиран респондент |2.4. Развлечения и социални дейности - индивидуално ниво |PD050 | Поне веднъж месечно събиране с приятели/семейството за питие/хапване |1 | Да |2 | Не, защото домакинството не може да си го позволи |3 | Не, поради друга причина |PD050_F | 1 | Променливата е попълнена |-1 | Липсва |-3 | Няма селектиран респондент |PD060 | Редовно участие в развлекателна дейност като спортуване, посещение на кино, концерт |1 | Да |2 | Не, защото домакинството не може да си го позволи |3 | Не, поради друга причина |PD060_F | 1 | Променливата е попълнена |-1 | Липсва |-3 | Няма селектиран респондент |PD070 | Изразходване на малка сума седмично за себе си |1 | Да |2 | Не, защото домакинството не може да си го позволи |3 | Не, поради друга причина |PD070_F | 1 | Променливата е попълнена |-1 | Липсва |-3 | Няма селектиран респондент |3. Артикули за деца, за които се иска информация - ниво домакинство |3.1. Основни потребности на всички деца в домакинството |HD110 | Нови дрехи (не втора ръка) |1 | Да |2 | Не, защото домакинството не може да си го позволи |3 | Не, поради друга причина |HD110_F | 1 | Променливата е попълнена |-1 | Липсва |-2 | Не се прилага (няма деца на възраст под 18 години) |HD120 | Два чифта обувки по мярка (включително чифт обувки за всички сезони) |1 | Да |2 | Не, защото домакинството не може да си го позволи |3 | Не, поради друга причина |HD120_F | 1 | Променливата е попълнена |-1 | Липсва |-2 | Не се прилага (няма деца на възраст под 18 години) |HD130 | Свежи плодове и зеленчуци веднъж дневно |1 | Да |2 | Не, защото домакинството не може да си го позволи |3 | Не, поради друга причина |HD130_F | 1 | Променливата е попълнена |-1 | Липсва |-2 | Не се прилага (няма деца на възраст под 18 години) |HD140 | Три яденета на ден |1 | Да |2 | Не, защото домакинството не може да си го позволи |3 | Не, поради друга причина |HD140_F | 1 | Променливата е попълнена |-1 | Липсва |-2 | Не се прилага (няма деца на възраст под 18 години) |HD150 | Едно ядене с месо, пиле или риба (или вегетариански еквивалент) на ден |1 | Да |2 | Не, защото домакинството не може да си го позволи |3 | Не, поради друга причина |HD150_F | 1 | Променливата е попълнена |-1 | Липсва |-2 | Не се прилага (няма деца на възраст под 18 години) |3.2. Образователни и развлекателни потребности |HD160 | Ходене на почивка поне за една седмица в годината |1 | Да |2 | Не, защото домакинството не може да си го позволи |3 | Не, поради друга причина |HD160_F | 1 | Променливата е попълнена |-1 | Липсва |-2 | Не се прилага (няма деца на възраст под 18 години) |HD170 | Книги в дома, подходящи за възрастта им |1 | Да |2 | Не, защото не мога да си го позволя |3 | Не, поради друга причина |HD170_F | 1 | Променливата е попълнена |-1 | Липсва |-2 | Не се прилага (няма деца на възраст под 18 години) |HD180 | Екипировка за развлечение на открито (велосипед, ролкови кънки и т.н.) |1 | Да |2 | Не, защото не мога да си го позволя |3 | Не, поради друга причина |HD180_F | 1 | Променливата е попълнена |-1 | Липсва |-2 | Не се прилага (няма деца на възраст под 18 години) |HD190 | Игри на закрито (бебешки играчки с образователна цел, кубчета, стайни игри, компютърни игри и т.н.) |1 | Да |2 | Не, защото не мога да си го позволя |3 | Не, поради друга причина |HD190_F | 1 | Променливата е попълнена |-1 | Липсва |-2 | Не се прилага (няма деца на възраст под 18 години) |HD200 | Редовна дейност на отдих (плуване, свирене на музикален инструмент, участие в младежка организация и т.н.) |1 | Да |2 | Не, защото не мога да си го позволя |3 | Не, поради друга причина |HD200_F | 1 | Променливата е попълнена |-1 | Липсва |-2 | Не се прилага (няма деца на възраст под 18 години) |HD210 | Празнуване при специални поводи (рожден ден, имен ден, религиозни събития и т.н.) |1 | Да |2 | Не, защото не мога да си го позволя |3 | Не, поради друга причина |HD210_F | 1 | Променливата е попълнена |-1 | Липсва |-2 | Не се прилага (няма деца на възраст под 18 години) |HD220 | Покана на приятели за игра и хапване от време на време |1 | Да |2 | Не, защото не мога да си го позволя |3 | Не, поради друга причина |HD220_F | 1 | Променливата е попълнена |-1 | Липсва |-2 | Не се прилага (няма деца на възраст под 18 години) |HD230 | Участие в училищни ексурзии и мероприятия, които се заплащат |1 | Да |2 | Не, защото не мога да си го позволя |3 | Не, поради друга причина |HD230_F | 1 | Променливата е попълнена |-1 | Липсва |-2 | Не се прилага (няма деца на възраст под 18 години) |HD240 | Подходящо място за учене или подготовка на домашната работа |1 | Да |2 | Не |HD240_F | 1 | Променливата е попълнена |-1 | Липсва |-2 | Не се прилага (няма деца на възраст под 18 години) |HD250 | Открито пространство в близост, в което децата могат да играят безопасно |1 | Да |2 | Не |HD250_F | 1 | Променливата е попълнена |-1 | Липсва |-2 | Не се прилага (няма деца на възраст под 18 години) |3.3. Медицински потребности на всички деца в домакинството |HD260 | Незадоволена потребност от консултация при общопрактикуващ лекар или специалист |1 | Да, най-малко един случай |2 | Не, няма такъв случай |HD260_F | 1 | Променливата е попълнена |-1 | Липсва |-2 | Не се прилага (няма деца на възраст под 18 години) |HD265 | Основна причина за незадоволена потребност от консултация при общопрактикуващ лекар или специалист |1 | Не можех да си го позволя (твърде скъпо) |2 | В списъка на „Чакащи“ съм |3 | Нямах време заради работа, грижа за деца или други лица |4 | Твърде далеч за пътуване/няма транспортни средства |5 | Друга причина |HD265_F | 1 | Променливата е попълнена |-1 | Липсва |-2 | Не се прилага (HD260=2) |HD270 | Незадоволена потребност от посещение при зъболекар |1 | Да, най-малко един случай |2 | Не, няма такъв случай |HD270_F | 1 | Променливата е попълнена |-1 | Липсва |-2 | Не се прилага (няма деца на възраст под 18 години) |HD275 | Основна причина за незадоволена потребност от консултация при зъболекар |1 | Не можех да си го позволя (твърде скъпо) |2 | В списъка на „Чакащи“ съм |3 | Нямах време заради работа, грижа за деца или други лица |4 | Твърде далеч за пътуване/няма транспортни средства |5 | Друга причина |HD275_F | 1 | Променливата е попълнена |-1 | Липсва |-2 | Не се прилага (HD270=2) |HD280 | Незадоволена потребност от закупуване на лекарства/медицински помощни средства |1 | Да, най-малко един случай |2 | Не, няма такъв случай |HD280_F | 1 | Променливата е попълнена |-1 | Липсва |-2 | Не се прилага (няма деца на възраст под 18 години) |HD285 | Основна причина за незадоволена потребност от закупуване на лекарства/медицински помощни средства |1 | Не можех да си го позволя (твърде скъпо) |2 | В списъка на „Чакащи“ съм |3 | Твърде далеч за пътуване/няма транспортни средства |4 | Друга причина |HD285_F | 1 | Променливата е попълнена |-1 | Липсва |-2 | Не се прилага (HD280=2) | [1] ОВ L 165, 3.7.2003 г., стр.1. Регламент, изменен с Регламент (ЕО) № 1553/2005 (ОВ L 225, 30.9.2005 г., стр.6) и Регламент (ЕО) № 1791/2006 (ОВ L 363, 20.12.2006 г., стр.1).


Важна правна забележка

|

52008PC0036

Предложение за регламент на Съвета за запазване на Регламент (EО) № 71/97 на Съвета относно разширяване на обхвата на антидъмпинговото мито, наложено върху вноса на велосипеди с произход от Китайската народна република и върху вноса на определени велосипедни части от Китайската народна република.  /* COM/2008/0036 окончателен */

	[pic] | КОМИСИЯ НА ЕВРОПЕЙСКИТЕ ОБЩНОСТИ |Брюксел, 28.1.2008COM(2008) 36 окончателенПредложение заРЕГЛАМЕНТ НА СЪВЕТАза запазване на Регламент (EО) № 71/97 на Съвета относно разширяване на обхвата на антидъмпинговото мито, наложено върху вноса на велосипеди с произход от Китайската народна република и върху вноса на определени велосипедни части от Китайската народна република.(представена от Комисията)ОБЯСНИТЕЛЕН МЕМОРАНДУМКонтекст на предложението |Основания и цели на предложението Настоящото предложение се отнася до прилагането на Регламент (ЕО) № 384/96 на Съвета от 22 декември 1995 г. за защита срещу дъмпингов внос на стоки от страни, които не са членки на Европейската общност, последно изменен с Регламент (ЕО) № 2117/2005 на Съвета от 21 декември 2005 г. („основен регламент“) в преразглеждането на антидъмпинговите мерки по отношение на вноса на основни велосипедни части с произход от Китайската народна република. |Общ контекст Настоящото предложение е направено в контекста на прилагането на основния регламент и е резултат от разследване, проведено в съответствие с материалноправните и процесуалните изисквания, посочени в основния регламент. |Съществуващи разпоредби в областта на предложението Регламент (EО) № 71/97 на Съвета относно разширяване на обхвата на окончателното антидъмпингово мито, наложено с Регламент (ЕИО) № 2474/93 по отношение на велосипеди с произход от Китайската народна република, и върху вноса на някои велосипедни части от Китайската народна република. Размерът на това разширено мито е 48,5 %. |Съответствие с други политики и цели на Съюза Не се прилага. |Консултации със заинтересованите страни и оценка на въздействието |Консултации със заинтересованите страни |Заинтересованите страни, засегнати от производството, вече имаха възможност да защитят интересите си по време на разследването в съответствие с разпоредбите на основния регламент. |Събиране и използване на експертни оценки |Не бяха необходими външни експертни оценки. |Оценка на въздействието Настоящото предложение е резултат от прилагането на основния регламент. Основният регламент не предвижда извършване на обща оценка на въздействието, но съдържа изчерпателен списък на условията, които трябва да бъдат оценени. |Правни елементи на предложението |Обобщение на предложеното действие На 28 ноември 2006 г. Комисията започна преразглеждане ex officio на действащата мярка срещу заобикаляне на мерките по отношение на вноса на основни велосипедни части с произход от Китайската народна република. Целта на разследването за преразглеждане бе да се провери дали заобикалянето на антидъмпинговото мито върху велосипеди с произход от Китайската народна република продължава, или има вероятност такова заобикаляне да започне отново.. Разследването установи, че няма случаи на заобикаляне, но посочи, че има вероятност то да се възобнови, макар и в ограничена степен, ако бъде отменена мярката срещу заобикалянето. С оглед на тези констатации бе предложено мярката да се запази. |Правно основание Регламент (EО) № 384/96 на Съвета от 22 декември 1995 г. за защита срещу дъмпингов внос на стоки от страни, които не са членки на Европейската общност, последно изменен с Регламент (ЕО) № 2117/2005 на Съвета. |Принцип на субсидиарност Предложението попада в обхвата на изключителната компетентност на Общността. Следователно принципът на субсидиарност не се прилага. |Принцип на пропорционалност Предложението е в съответствие с принципа на пропорционалност поради следната причина: |Видът на действията е описан в горепосочения основен регламент и не оставя възможност за решение на национално равнище. |Избор на инструменти |Предлаган инструмент: регламент. |Други средства не биха били подходящи, тъй като основният регламент не предвижда алтернативни възможности. |Отражение върху бюджета |Предложението няма отражение върху бюджета на Общността. |1.  Предложение заРЕГЛАМЕНТ НА СЪВЕТАза запазване на Регламент (EО) № 71/97 на Съвета относно разширяване на обхвата на антидъмпинговото мито, наложено върху вноса на велосипеди с произход от Китайската народна република и върху вноса на определени велосипедни части от Китайската народна република.СЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност,като взе предвид Регламент (ЕО) № 384/96 на Съвета от 22 декември 1995 г. за защита срещу дъмпингов внос на стоки от страни, които не са членки на Европейската общност[1] („основен регламент“), и по-специално член 9, член 11, параграф 3, и член 13 параграф 4 от него,след като се консултира с Консултативния комитет,като има предвид, чеA. ПРОЦЕДУРА1. Действащи мерки(1) През септември 1993 г. Съветът с Регламент (ЕИО) № 2474/93[2] наложи окончателно антидъмпингово мито от 30,6 % върху вноса на велосипеди с произход от Китайската народна република (КНР). Това мито бе увеличено на 48,5 % след последното преразглеждане с Регламент № 1095/2005[3] на Съвета („ основна мярка “).(2) През януари 1997 г., след разследване на предполагаемо заобикаляне на горепосоченото антидъмпингово мито под формата на сглобяване на велосипеди в Общността, при което се използват китайски велосипедни части, Съветът, с Регламент (EО) № 71/97[4], разшири обхвата на антидъмпинговото мито за велосипеди с произход от КНР и върху вноса на основни велосипедни части с произход от КНР, съгласно член 13 от основния регламент („ мярка срещу заобикалянето “). Мярката срещу заобикалянето също постанови, че трябва да се създаде схема за освобождаване, за да могат сглобяващите предприятия, които не заобикалят мярката за велосипеди, да внасят китайски велосипедни части, без да плащат антидъмпингово мито, като ги освободи от мярката, чийто обхват бе разширен и върху велосипедни части.(3) През юни 1997 г. Комисията прие Регламент (EО) № 88/97[5] за разрешаване на освобождаване на вноса на някои велосипедни части с произход от КНР от горепосоченото разширение, с което създаде правната рамка за действие на схемата за освобождаване ( „схемата за освобождаване“ ).(4) В резултат от горепосочените три мерки понастоящем е в сила антидъмпингово мито от 48,5 % за велосипеди с произход от КНР, като това мито е разширено и върху някои велосипедни части с произход от КНР, но сглобяващите предприятия от Общността, които не заобикалят мярката, могат да бъдат освободени от спазването ѝ, т. е. от плащане на мито върху велосипедни части.2. Основания за преразглеждането(5) След разширяване на обхвата на мерките и върху вноса на някои велосипедни части Комисията освободи от мярката срещу заобикалянето голям брой дружества, чиито седалища са в Общността. Комисията продължи да получава молби за освобождаване, като така броят на предприятията, искащи освобождаване, значително нарасна. Същевременно нямаше явни доказателства за заобикаляне на мерките от страна на дружества, които са получили право на освобождаване.(6) Освен това Комисията разполагаше с достатъчно prima facie доказателства, че ако бъде отменена мярката срещу заобикалянето, няма да има продължаване или повторение на практиките за заобикаляне на мерките.(7) Освен това, мярката срещу заобикалянето е в сила вече десет години и не е била преразглеждана след въвеждането й.(8) След като реши — след консултации с Консултативния комитет — че съществуват достатъчно доказателства за предприемане на преразглеждане в съответствие с член 13, параграф 4 и член 11, параграф 3 от основния регламент, на 28 ноември 2006 г. Комисията започна преразглеждане на мярката срещу заобикалянето, като публикува известие за започване в Официалния вестник на Европейския съюз [6].3. Разследване(9) Целта на разследването бе да се прецени дали е необходимо да се запази мярката срещу заобикалянето.3.1. Период на разследването(10) Разследването се проведе от 1 октомври 2005 г. до 30 септември 2006 г. („период на разследване на преразглеждането“ или „ПРП”). Проучването на тенденциите, които имат отношение към оценяването на вероятността от продължаване или възобновяване на заобикалянето, обхвана периода от 2003 г. до края на ПРП („разглеждан период“).3.2. Страни, засегнати от разследването(11) Комисията официално уведоми известните ѝ сглобяващи предприятия в Общността, както и техните сдружения, за започването на преразглеждането. Заинтересованите страни получиха възможност да изложат в писмена форма становищата си и да поискат да бъдат изслушани в срока, посочен в известието за започване на процедура.(12) Бяха изслушани всички заинтересовани страни, които представиха съответното искане и доказаха, че са налице определени причини да бъдат изслушани.(13) С оглед на очевидно големия брой сглобяващи дружества в Общността, които участваха в това разследване за преразглеждане, беше счетено за уместно, в съответствие с член 17 от основния регламент, да се използва представителна извадка. За да се даде възможност на Комисията да изготви представителна извадка, гореспоменатите страни бяха приканени, в съответствие с член 17, параграф 2 от основния регламент, да се представят в рамките на 15 дни от започването на разследването и да предоставят на Комисията информацията, изискана в известието за започване на процедура.(14) Голям брой сглобяващи предприятия от Общността — 158 дружества — правилно попълниха формуляра за представителна извадка и се съгласиха да сътрудничат по-нататък в разследването. Осем от тези 158 дружества, за които бе установено, че са представителни за индустрията в Общността по отношение на обема на сглобени и продадени велосипеди в Общността, бяха включени в представителната извадка. Осемте предприятия от Общността, включени в представителната извадка, осигуряваха почти една трета от общото производство на индустрията в Общността по време на ПРП, докато горепосочените 158 дружества от Общността представляваха почти цялото производство в Общността. Тази извадка представляваше най-големият представителен обем на производство и продажби на велосипеди в Общността, който би могъл разумно да се разследва в рамките на предоставеното време.(15) В съответствие с член 17, параграф 2 от основния регламент бе поискано мнението на заинтересованите страни относно избраната представителна извадка. Те не повдигнаха възражения по нея.(16) Бяха изпратени въпросници на осемте сглобяващи предприятия от Общността, включени в представителната извадка, и от тях бяха получени отговори на въпросниците.(17) Комисията издири и провери цялата информация, която сметна за необходима за своя анализ, и извърши проверки на място в обектите на следните дружества от Общността, включени в представителната извадка:-  Planet'Fun S.A., Périgny, Франция;-  Decathlon Italia SRL, Milano, Италия;-  F.lli Masciaghi SPA, Basiano, Италия;-  Denver SRL, Dronero-Cuneo, Италия.Б. РАЗГЛЕЖДАН ПРОДУКТ(18) Разглежданият продукт са основни велосипедни части:-  боядисани или анодирани или полирани и/или лакирани велосипедни рамки, понастоящем класифицирани под код CN ex 8714 91 10,-  боядисани или анодирани или полирани и/или лакирани велосипедни предни вилки, понастоящем класифицирани под код CN ex 8714 91 30,-  механизми за превключване на предавките, понастоящем класифицирани под код CN 8714 99 50,-  педални механизми, понастоящем класифицирани под код CN 8714 96 30,-  пиньони за свободните колела, понастоящем класифицирани под код CN 8714 93 90, независимо дали са в комплекти или не,-  други спирачки, понастоящем класифицирани под код CN 8714 94 30,-  лостчета за спирачки, понастоящем класифицирани под код CN ex 8714 94 90, независимо дали са в комплекти или не,-  пълни комплекти колела с или без външни и вътрешни гуми и венци, понастоящем класифицирани под код CN ex 8714 99 90, и-  кормила, понастоящем класифицирани под код CN 8714 99 10, независимо дали са с прикрепени лапи, спирачки и/или лостчета за спирачки,с произход от Китайската народна република („разглеждан продукт“). Горепосочените кодове по CN са дадени само за информация.В. ЗАОБИКАЛЯНЕ НА МЕРКИТЕ СРЕЩУ ЗАОБИКАЛЯНЕТО И ДЪЛГОТРАЙНОСТ1. Правна рамка(19) За да оцени дали е необходимо да се запази мярката срещу заобикалянето, както бе посочено по-горе в съображение (9), настоящото преразглеждане провери дали заобикаляне под формата на сглобяване на части съществува по време на ПРП и дали тези обстоятелства са с траен характер.(20) По-конкретно, бе проверено дали критериите за заобикаляне под формата на сглобяване на части, изложени в член 13, параграф 2 от основния регламент, са изпълнени по време на ПРП и дали има вероятност тези критерии да бъдат изпълнени, ако бъде отменена мярката срещу заобикалянето.(21) За по-лесно ползване тези критерии са посочени по-долу:„(a) комплектоването започва или значително нараства от началото на или непосредствено преди началото на започване на процедура по антидъмпингово разследване, като частите, от които се комплектова стоката, са с произход от страната, на която са наложени мерки; и(б) частите съставляват 60 % или повече от общата стойност на всички части на комплектованата стока, като не се разглежда обаче като заобикаляне случаят, когато добавената стойност на включените в комплектоването или доокомплектоването на дадена стока части надвишава 25 % от производствените разходи; и(в) възстановителният ефект на митото, изразен като цени и/или количества на комплектования сходен продукт, намалява и има доказателства за дъмпинг по отношение на нормалните стойности, предварително установени за еднакви или подобни стоки.“2. Наличие на заобикаляне по време на ПРП(22) Бе проверено дали по време на ПРП сглобяващи предприятия от Общността са заобикаляли действащите мерки срещу заобикалянето.(23) Всички дружества, които сътрудничиха в разследването, бяха сглобяващи предприятия от Общността, освободени от мярката срещу заобикалянето, т. e. те можеха да внасят и използват китайски велосипедни части за сглобяване на велосипеди, без да плащат антидъмпингово мито, ако делът на тези китайски части не надвишава 60 % от общата стойност на всички части на сглобените велосипеди. Разследването установи, че участващите в представителната извадка сглобяващи предприятия от Общността спазват това правило, тъй като не бе констатирано, че използваните от тях китайски части надхвърлят 60 %.(24) След оценката на осемте участващи в извадката сглобяващи предприятия от Общността и на 158-те отговора на въпросника за изготвяне на представителната извадка бе установено, че средният дял на китайските части при участващите в извадката осем сглобяващи предприятия съставлява 37 %, т. е., доста по-малко от прага от 60 %. Общият дял при всички участвали в разследването сглобяващи предприятия бе дори още по-нисък, а именно — 29 % по време на ПРП.(25) Горепосоченият дял за годините 2003, 2004 и 2005 е представен в графиката по-долу:[pic](26) Тъй като не е изпълнен един от критериите за заобикаляне, бе установено, че тези сглобяващи предприятия не заобикалят действащите мерки и спазват условията, свързани с освобождаването им от плащане на мито.(27) Процентът на оказалите съдействие сглобяващи предприятия от Общността бе много висок, т. е. над 90 % по отношение на обема велосипеди, продадени от сглобяващи предприятия в ЕО, и не бяха открити доказателства за заобикаляне на основната мярка от други дружества, сглобяващи велосипеди. Следователно, тъй като липсват доказателства за противното, може да се направи заключението, че няма заобикаляне на основната мярка по време на ПРП.3. Дълготрайност(28) Съгласно член 11, параграф 3 от основния регламент бе проверено дали отсъствието на практики за заобикаляне има дълготраен характер, т. е. дали няма вероятност да настъпи отново заобикаляне в случай на отмяна на мярката срещу заобикалянето.3.1. Започване или значително нарастване на дейностите по сглобяване(29) Първо бе анализирано дали ще започнат или значително ще нараснат дейностите по сглобяване след отмяна на мярката срещу заобикалянето. В това отношение се припомня, че по време на първоначалното разследване относно заобикалянето бе установено, че след налагането на основните мерки относно китайските велосипеди през 1993 г. сглобяването на велосипеди от китайски велосипедни части значително нарасна до 1997 г., когато бе наложена мярката срещу заобикалянето. Появиха се съществени промени в търговския модел: вносът на китайски велосипеди рязко спадна, докато вносът на китайски части започна бързо да нараства. Този опит показва, че е налице риск вносът на китайски части и сглобяването на велосипеди с използване на тези части отново съществено да се увеличи при отмяна на мярката срещу заобикалянето,.(30) Освен това разследването показа, че китайските велосипедни части в общи линии са по-евтини от велосипедните части с друг произход. Следователно, ако някои сглобяващи предприятия от Общността повишат използването на китайски части, то вероятно и други дружества ще започнат да използват повече китайски части, за да бъдат конкурентоспособни.(31) Като се има предвид гореизложеното, не може да се изключи вероятността от значително нарастване на вноса на китайски части и на дейностите по тяхното сглобяване при отмяна на мярката срещу заобикалянето.3.2. Критерий относно прага от 60 % за китайски части(32) Бе проверено дали има вероятност делът на китайските части, използвани от сглобяващи предприятия от ЕО, да надхвърли 60 % от стойността на всички части, използвани в сглобяването на велосипеди, в случай на отмяна на мярката срещу заобикалянето.(33) Припомня се, че — както бе посочено в съображение (24) — общият среден дял на китайските части беше 29 % по време на ПРП, т. е. доста под прага от 60 %. Средният дял при участващите в извадката осем производители бе малко по-висок — 37 %.(34) Разследването установи, че следните причини могат до известна степен да обяснят защо делът на използваните от сглобяващите предприятия от ЕО китайски части е доста под разрешените от правилата за освобождаване 60 %:-  Най-важното е, че всеки модел на освободените от изискванията производители от ЕО трябва да съответства на правилото за 60 %, а висококачествените модели (при които се използват по-малко или изобщо не се използват китайски части) изопачават средния дял на китайските части;-  Постоянните колебания в цените на вносните части, транспортните разходи и обменните курсове и други практически причини изискват от сглобяващите предприятия от ЕО да си оставят място за лавиране, за да не изгубят правото си на освобождаване от мито.(35) Все пак е доста трудно да се определи дали горепосочените аргументи дават адекватно обяснение за значителната разлика между настоящия дял на китайски велосипедни части, използвани от сглобяващи предприятия от ЕО, и границата от 60 %, разрешена от правилата срещу заобикалянето и схемата за освобождаване.(36) Освен това някои от сглобяващите предприятия от Общността заявиха, че внасят по-малко от 60 % китайски велосипедни части, единствено за да спазят задълженията си, произтичащи от предоставеното им освобождаване.(37) Всъщност, както вече бе посочено в съображение 30, китайските велосипедни части в общи линии са по-евтини от велосипедните части с друг произход и поради това сглобяващите предприятия от Общността могат да започнат да използват повече китайски части, за да не изостанат от конкурентите си.(38) Следователно положението е до известна степен неясно. От една страна, като се има предвид значителната разлика между действителния и разрешения дял на използваните китайски части, не е сигурно, че в краткосрочен план е налице риск сглобяващите велосипеди предприятия да превишат прага от 60 %.(39) От друга страна, в средносрочен план китайските сглобяващи предприятия на велосипеди все пак ще имат доста голям стимул да внасят части над разрешената граница от 60 % и следователно могат да започнат отново да заобикалят основната мярка чрез износ за ЕС на т. нар. полуразглобени или напълно разглобени комплекти, т. е. почти цели велосипеди, но в отделни контейнери. Това на практика отново ще доведе до заобикалянето, което се наблюдаваше през 90-те години на ХХ век преди въвеждането на мярката срещу заобикалянето, и в резултат определено ще бъде надвишен прагът от 60 %.(40) В крайна сметка, тъй като стимулът да се внася повече от разрешените 60 % е наистина твърде голям, изглежда съществува известен риск от превишаване на лимита от 60 % в случай на отмяна на мерките.(41) Що се отнася до правилото за добавена стойност от 25 %, което представлява изключение от критерия за праг от 60 %, бе установено, че средната стойност, добавяна от сглобяващите предприятия от ЕО — определена въз основа на получените 158 отговора на формулярите за определяне на представителната извадка — е била 20 % по време на ПРП. За осемте дружества, включени в представителната извадка, средната добавена стойност е била 22 % по време на ПРП. Като се има предвид ниското ниво на производството на части в Общността, тази добавена стойност най-вероятно няма да надхвърли прага от 25 %, ако делът на китайските части надхвърли прага от 60 %. Следователно няма вероятност сглобяващите предприятия от Общността да добавят повече от 25 % стойност.3.3. Намаляване на възстановителния ефект на митото, изразен като цени и/или количества и дъмпинг(42) Трябваше да се провери дали възстановителният ефект на антидъмпинговото мито ще намалее и дали ще се появи отново дъмпинг, ако бъде отменена мярката срещу заобикалянето. Но при настоящите пазарни условия, т. е. когато действа мярката срещу заобикалянето и свързаната с нея схема за освобождаване, бе невъзможно да се направи надежден анализ на това дали ще намалее ефектът на митото, изразен като цени, и дали ще се появи дъмпинг. Причината е, че за подобно изчисление трябваше да се използват цени в ЕО, базирани на ситуация, в която велосипедите се състоят единствено от китайски части. А велосипедите, сглобени по време на ПРП, бяха направени от части с различен произход, включително произход от ЕО, КНР и други трети страни.(43) Все пак се припомня, че по време на разследването, довело до въвеждането на мярката срещу заобикалянето през 1997 г., бе доказано, че има намаляване на възстановителния ефект на митото върху китайски велосипеди, изразен като цени, и че е налице дъмпинг. При липса на сравними цени по време на ПРП, констатациите на предишното разследване за намаляване на ефекта и дъмпинга, както са посочени в съображения 19 до 24 на мярката срещу заобикалянето остават валидни.Г. ЗАКЛЮЧЕНИЯ(44) Преразглеждането установи, че в момента няма данни за заобикаляне. Но то също показа, че рискът от поява на заобикаляне не може изцяло да се изключи. На базата на направения по-горе анализ изглежда е налице риск, макар и ограничен,в средносрочен план настоящото отсъствие на заобикаляне да не се запази, ако бъде отменена мярката срещу заобикалянето, тъй като сглобяващите предприятия от Общността биха могли значително да увеличат дейностите си по сглобяване, като използват китайски части за велосипеди над прага от 60 %, което от своя страна ще намали възстановителния ефект на антидъмпинговото мито върху китайски велосипеди.(45) Затова мярката срещу заобикалянето трябва да се запази, за да се гарантира, че основната мярка, т.е., антидъмпинговото мито върху велосипеди, ще остане ефективна и въздействието ѝ няма да бъде намалено чрез заобикаляне под формата на сглобяване,ПРИЕ НАСТОЯЩИЯ РЕГЛАМЕНТ:Член 1Запазва се разширяването на обхвата на антидъмпинговото мито върху вноса на велосипеди с произход от Китайската народна република и върху вноса на някои велосипедни части с произход от Китайската народна република, въведено с Регламент (ЕО) № 71/97 на Съвета, като се прекратява преразглеждането относно вноса на тези стоки.Член 2Настоящият регламент влиза в сила в деня след публикуването му в Официален вестник на Европейския съюз.Настоящият регламент е задължителен в своята цялост и се прилага пряко във всички държави-членки.Съставено в Брюксел на […] година.За СъветаПредседател […] [1] ОВ L 56, 6.3.1996 г., стр. 1. Регламент, последно изменен с Регламент (ЕО) № 2117/2005 на Съвета (OВ L 340, 23.12.2005 г., стр. 17).[2] ОВ L 228, 9.9.1993 г., стр. 1.[3] OВ L 183, 14.7.2005 г., стр. 1.[4] OВ L 16, 18.1.1997 г., стр. 55.[5] OВ L 17, 21.1.1997 г., стр. 17.[6] OВ C 289, 28.11.2006 г., стр. 15.